laion/Wikipedia-Exotic huggingface dataset:
Slime Language 2

Slime Language 2 הוא אלבום האוסף השני של חברת התקליטים האמריקאית YSL רקורדס. האלבום יצא לאור ב-16 באפריל 2021, על ידי חברות התקליטים YSL רקורדס ו-300 אנטרטיינמנט. האלבום מכיל הופעות אורח של מנהל הלייבל יאנג ת'אג, חברי YSL, בהם גאנה, וכן דרייק, טראוויס סקוט, ליל עוזי ורט, קיד קאדי, ביג שון, ליל בייבי, מיק מיל, פיוצ'ר, רואודי רבל, ליל קיד, נאב ו-YNW מלי, בין היתר. האלבום הוא המשך לאוסף Slime Language משנת 2018. הסינגל המוביל מתוך האלבום, "Take it to Trial", בביצוע יאנג ת'אג וגאנה בהשתתפות יאק גוטי, יצא לאור ב-18 בדצמבר 2020. "GFU", בביצוע יאק גוטי ושק ווס בהשתתפות יאנג קאיו, יצא לאור ב-29 בינואר 2021, כסינגל השני מתוך האלבום. ב-12 בפברואר 2021, "That Go!‎" של יאנג ת'אג ומיק מיל בהשתתפות טי-שיין יצא לאור כסינגל השלישי מתוך האלבום.. גרסת הדלוקס של האלבום יצאה לאור ב-23 באפריל 2021, שבוע לאחר צאת האלבום, וכוללת הופעות אורח של דה-בייבי, דון טוליבר, מגו, ג'ים ג'ונס ו-24האבי. בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה". מידע על האלבום Slime Language 2 באתר MusicBrainz "Young Thug, Gunna, & Yak Gotti 'Take It to Trial' on New Single". Rap-Up. 18 בדצמבר 2020. נבדק ב-14 באפריל 2021. {{cite web}}: (עזרה) "Yak Gotti, Sheck Wes, and Yung Kayo team up for new "GFU" video". Revolt. 29 בינואר 2021. נבדק ב-14 באפריל 2021. {{cite web}}: (עזרה) "Young Thug, Meek Mill, and T-Shyne team up on "That Go!"". Revolt. 12 בפברואר 2021. נבדק ב-14 באפריל 2021. {{cite web}}: (עזרה) "Young Thug Drops 'Slime Language 2 (Deluxe)'". Rap-Up (באנגלית אמריקאית). נבדק ב-2021-04-23. "Stream the Deluxe Version of Young Thug and YSL's 'Slime Language 2'". Complex (באנגלית). נבדק ב-2021-04-23. The 50 Best Albums of 2021 So Far: Staff Picks, בילבורד, ‏7 ביוני 2021 (באנגלית)
ילד שמנת

ילד שמנת (בתחילה – ילד תנובה) הוא כינוי ישראלי הלועג לילד או לבן נוער שצמח אצל משפחה מבוססת ובסביבה מפנקת, גדל בתנאי שפע ואינו יודע מחסור ודאגות פרנסה מהם. כינוי זה משמש שם גנאי למי שהורגל בילדותו לחיי רווחה ומותרות, ודומה ל"נולד עם כפית זהב (כסף) בפה". מקור הביטוי בתקופת הצנע של שנות ה-50, אז התייחס הביטוי, בגלגולו המקורי ילד תנובה, בעיקר לילדי ההתיישבות העובדת (קיבוצים ומושבים, בשונה מילדי היישובים העירוניים) אשר נחשבו, גם אם לא על בסיס עובדתי, לילדים בריאים הנהנים ממזון טוב הכולל גם מוצרי חלב כמו שמנת. אלי אשכנזי, ילדי השמנת של נהלל יוצאים מהבועה ופותחים במסע להכרת החברה הישראלית, באתר הארץ, 27 בנובמבר 2009 חדר האוכל בקיבוץ, בארכיון האינטרנט של אתר "אנשים ישראל"
פארק אקולוגי גלילות

פארק אקולוגי גלילות (המכונה גם אקו-פארק גלילות וכן חורשת דרזנר) הוא מרחב טבע עירוני, הממוקם צפונה לרמת אביב ג', ממערב לנתיבי איילון ודרומית-מזרחית למסוף חברת פי גלילות. בפארק זורם נחל אחיה. עצי אקליפטוס גדלים בו, לצד פריחת נרקיסים. שוכן בו אתר ארכאולוגי של מערות קבורה שומרוניות - מערות אפקה. על רכס הכורכר יש שפע צמחים - צבעונים, סחלבים, שפתניים ואירוס ארץ-ישראלי. חיים בפארק בעלי חיים - תנים, נמיות, ארנבות שדה, קרפדות, חרדונים וצבים. נטע אחיטוב, כמעט לבדו, הצליח אדם אחד להציל את השטח הפראי האחרון בתל אביב, באתר הארץ, 13 באפריל 2021 איתן לשם, טיול במערות קבורה וחורשת אקליפטוסים בפארק גלילות, באתר הארץ, 2 ביוני 2022 נדב נוימן, רגע לפני הדחפורים: כך נראה הטבע הפראי האחרון בתל אביב, באתר טיים אאוט תל אביב, 10 ביולי 2019 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
Iconic (מיני-אלבום)

Icona (בעברית: איקונה) הוא מיני-אלבום השני של צמד הסינת'-פופ השוודי איקונה פופ. המיני-אלבום יצא לאור ב-1 באוגוסט 2012 על ידי חברת התקליטים TEN מיוזיק גרופ. מידע על האלבום Iconic באתר MusicBrainz האלבום Iconic באתר אפל מיוזיק EP Icona, discogs (באנגלית)
Better Off Dead

Better Off Dead (בתרגום חופשי: עדיף להיות מת) הוא שיר של הזמר-יוצר האמריקאי ביל וית'רס, שהופיע לראשונה באלבום הבכורה שלו Just as I Am. השיר מהווה את אחד השירים הקודרים והמרירים שכתב ופרסם וית'רס במהלך כל הקריירה שלו, ולעיתים מוגדר כשיר האפל ביותר שלו. השיר דורג במקום ה-5 ברשימת "10 Overlooked Gems From Soul Legend Bill Withers" שערך מגזין Stereogum. בשנת 2017 מוזיקאי הג'אז חוזה ג'יימס (אנ') ביצע גרסת כיסוי לשיר והגדיר אותו כאחד משירי ביל וית'רס האהובים עליו. מילות השיר נכתבות כמעין מכתב התאבדות של גבר לאחר שזוגתו עזבה אותו. בתוך המכתב הוא מגולל את הדרכים שבה בזבז את כל כספם על אלכוהול וסמים, כיצד בזמן שבכתה בחדרם מייאוש הוא יצא מהבית כדי לרכוש עוד סמים ועל כך שהתעלל בה נפשית אף שהייתה טובה אליו ואהבה אותו. השיר נפתח בכך שהגבר מספר על עזיבתה (”היא לא יכלה לסבול אותי יותר / אז היא לקחה את הילדים ועזבה”) ורק לאחר מכן מתאר את הרקע לפרידה. בסוף השיר הגבר מסיים את המכתב, ומתאבד ביריית אקדח, שגם נשמעת עם סיומו. לפני הירי, כמו בכל אחד מהפזמונים, נאמר המשפט "עדיף לה להיות בלעדיי, ולי עדיף להיות מת", ומכאן שם השיר. אף על פי תוכנו האפל והדיכאוני, לחן השיר הוא פאנק קצבי בעל גרוב מהיר באופן יחסי וכולל מקצב קופצני של תופי בונגוס ומערכת תופים. תפקיד ההרמוניה, כלומר גיטרה, בס ופסנתר, נכנס רק לאחר כלי ההקשה. הסגנון המוזיקלי משלב גם אלמנטים מעולם הבלוז וגם מאפיינים של מוזיקה אפריקאית. בסוף השיר נשמעת יריית אקדח, המסמנת את מותו של הכותב ומהווה את סוף האלבום, מה שמותיר את המאזין בתחושת אובדן. Bill Withers' Legacy Is So Much Deeper Than The Hits We All Know, WFIT, ‏2020-04-04 (באנגלית) 10 Overlooked Gems From Soul Legend Bill Withers, Stereogum, ‏2020-04-03 (באנגלית) Watch José James Groove On Bill Withers' 'Better Off Dead', NPR.org (באנגלית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סקפטה

ג'וזף ג'וניור אדנוגה (באנגלית: Joseph Junior Adenuga; נולד ב-19 בספטמבר 1982), הידוע בשם הבמה סקפטה (Skepta), הוא ראפר, פזמונאי ומפיק מוזיקלי בריטי. ג'וזף ג'וניור אדנוגה נולד להורים מניגריה ב-19 בספטמבר 1982 בטוטנהאם. הוא הבכור מבין ארבעה אחים; המוזיקאי ג'יימי, שדרן הרדיו ג'ולי והמעצב הגרפי ג'ייסון. בשנת 2007 הוציא סקפטה את אלבום הבכורה שלו, Greatest Hits, וב-2009 את אלבומו השני, Microphone Champion, באופן עצמאי. ב-2011 הוציא את אלבומו השלישי, Doin' It Again, שהיה לאלבומו הראשון שהופץ מסחרית, על ידי חברת התקליטים AATW. האלבום זכה להצלחה והגיע למקום ה-19 במצעד האלבומים הבריטי. ב-2016 יצא אלבומו הרביעי, Konnichiwa, מתוכו הסינגלים המצליחים "That's Not Me" ו-"Shutdown". האלבום הגיע למקום הראשון במצעד האלבומים הבריטי, קיבל שבחים רבים מהמבקרים ואף זכה בפרס מרקיורי. בשנת 2018 השתתף סקפטה בסינגל של הראפר האמריקאי אייסאפ רוקי, "Praise the Lord (Da Shine)", שהיה לסינגל המצליח ביותר של שני האמנים וללהיט עולמי. ב-2019 הוציא סקפטה את אלבומו החמישי, Ignorance Is Bliss, שצעד במצעדי האלבומים של מדינות רבות, בהן מדינת הולדתו בריטניה, שם הגיע למקום השני. בנוסף, זכה האלבום בתואר הכסף מטעם איגוד תעשיית ההקלטות הבריטי. ב-2020 הוציא סקפטה אלבום משותף עם הראפרים צ'יפ ויאנג אדז, שהגיע למקום השלישי במצעד האלבומים הבריטי. 2007: Greatest Hits 2009: Microphone Champion 2011: Doin' It Again 2016: Konnichiwa 2019: Ignorance Is Bliss 2020: Insomnia (עם צ'יפ ויאנג אדז) 2006: Joseph Junior Adenuga 2010: Been There Done That 2011: Community Payback 2012: Blacklisted 2015: The Tim Westwood Mix 2017: Vicious 2021: All In מדיה וקבצים בנושא סקפטה בוויקישיתוף אתר האינטרנט הרשמי של סקפטה (באנגלית) אתר האינטרנט הרשמי של סקפטה סקפטה, ברשת החברתית פייסבוק סקפטה, ברשת החברתית אקס (טוויטר) סקפטה, ברשת החברתית אינסטגרם סקפטה, סרטונים בערוץ היוטיוב סקפטה, במסד הנתונים הקולנועיים IMDb (באנגלית) סקפטה, באתר אפל מיוזיק (באנגלית) סקפטה, באתר ספוטיפיי סקפטה, באתר סאונדקלאוד (באנגלית) סקפטה, באתר Last.fm (באנגלית) סקפטה, באתר AllMusic (באנגלית) סקפטה, באתר MusicBrainz (באנגלית) סקפטה, באתר דיזר סקפטה, באתר Discogs (באנגלית) סקפטה, באתר Songkick (באנגלית) סקפטה, באתר Genius סקפטה, באתר בילבורד (באנגלית) סקפטה, באתר טיידל (באנגלית) O'Brien, Jon. [סקפטה, באתר AllMusic "Skepta"]. AllMusic. נבדק ב-3 באפריל 2012. {{cite web}}: (עזרה); Check |url= value (עזרה) Okoh, Lize. "Skepta: Why This Rap Chief Is so Big in Nigeria". Culture Trip. נבדק ב-2020-08-12. "Skepta, JME, Julie ... are the Adenugas Britain's most creative family?". the Guardian (באנגלית). 2020-10-16. נבדק ב-2020-11-13. "Greatest Hits: Skepta: Amazon.co.uk: Music". Amazon.co.uk. נבדק ב-2012-02-19. "Skepta: Microphone Champion (2010): CD". hmv.com. נבדק ב-2012-03-01. "Radio 1 - Chart - The Official UK Top 40 Albums Chart". BBC. 2007-02-24. נבדק ב-2012-02-14. "Skepta faces challenge from Radiohead on this week's chart". Officialcharts.com. Official Charts Company. Adam Bychawski (2016-09-15). "Skepta wins Mercury Prize 2016". NME. נבדק ב-2016-09-15. "Skepta teases new album with 'Bullet From A Gun' and 'Greaze Mode'". Fact. 10 במאי 2019. נבדק ב-11 במאי 2019. {{cite web}}: (עזרה)
ישראל כהן (כדורגלן)

ישראל כהן (נולד ב-16 בדצמבר 1971) הוא כדורגלן עבר ישראלי, ששיחק במספר קבוצות בולטות בכדורגל בישראל בעמדת הבלם. כהן נודע בפרשה על שמו "פרשת ישראל כהן", בה נחשד כי מכר את המשחק, וגרם בכוונת תחילה להכשלות חוזרות, על מנת לגרום לשריקת פנדל שהגיעה לבסוף, ובו ניצחה מכבי חיפה את הדרבי. הפרשה שהדיה והפרסומים סביבה גרמו לירידה במעמד של כהן, הסתיימה לבסוף בסגירת התיק עקב חוסר בראיות. ישראל כהן נולד וגדל בלוד, וגדל במחלקת הנוער של מועדון איילת לוד, ממנה עבר למחלקת הנוער של בני יהודה תל אביב. בקיץ 1993 הצטרף כהן למכבי הרצליה שם שיחק 4 עונות, לפני שהפועל תל אביב רכשה אותו. בעונתו השנייה בקבוצה, 1999/2000, היה אחד השחקנים הבולטים בהרכב הקבוצה שזכתה בדאבל היסטורי למועדון הפועל תל אביב. לאחר מכן עקב הצעת חוזה גבוהה הגיע לבית"ר ירושלים שם נשאר עונה אחת בלבד, ומשם להפועל חיפה שחיפשה בלם בכיר להתחזק בו. בעונה זו התמודדה הפועל חיפה נגד הירידה במשך כל העונה, ובמחזור ה-22 של העונה, ב-18 בפברואר 2002, אירחה את יריבתה העירונית מכבי חיפה לדרבי חשוב מבחינתה. במהלך המשחק עלתה מכבי חיפה ליתרון ולאחר מכן הפועל חיפה השוותה, ולאורך כל המחצית השנייה ביצע כהן הכשלות חוזרות ונשנות ברחבה על שחקן מכבי חיפה, ג'ובאני רוסו. שזכו עד הדקה ה-92 להתעלמות של שופט המשחק. בדקה זו שרק השופט לפנדל רק לאחר הכשלות ברורות ובעקבות הבקעת הפנדל הפסידה הפועל חיפה במשחק. בסיום העונה ירדה הקבוצה ליגה. לאחר תום המשחק הושעה כהן מהקבוצה ושלושה ימים לאחר המשחק החלה החקירה בעניינו שזכתה לכינוי "פרשת ישראל כהן". בתום העונה עזב כהן את הפועל חיפה וירד לשחק בקבוצת מכבי כפר כנא בליגת המשנה. ב-22 בפברואר 2003, שנה לאחר הפרשה, שיחק כהן במדי כפר כנא נגד הפועל חיפה באצטדיון קריית אליעזר. המשחק הסתיים בניצחון 2–0 להפועל חיפה. ב-10 באפריל 2004 הגיע כהן פעם נוספת למשחק נגד הפועל באצטדיון קריית אליעזר, במדי קבוצתו החדשה, הפועל ראשון לציון. בסיום המשחק התעמת כהן עם אוהדי הפועל חיפה (המשחק עצמו הסתיים בניצחון 4–1 להפועל חיפה). בינתיים הודיעה הפרקליטות על סגירת התיק בפרשת "ישראל כהן" מפאת חוסר ראיות. כהן הודיע כי הוא פורש מכדורגל מקצועני בשנת 2009, אך המשיך לשחק בליגות הנמוכות עד שנת 2011, וקבוצתו האחרונה ככדורגלן פעיל הייתה הפועל מ.ס. חבל מודיעין מליגה ג'. לאחר פרישתו מכדורגל פעיל עבד ישראל כהן כקצין מטען בחברת אל על, ובמקביל המשיך לשחק ולאמן באופן חובבני בליגות הנמוכות במכבי קריית עקרון החל מ-2018. בקיץ 2020 מונה כהן למאמן קבוצת מועדון ספורט רמלה החדשה, שהוקמה בליגה ג'. הפועל תל אביב אליפות המדינה: 1999/2000 גביע המדינה: 1999/2000 ישראל כהן, באתר ההתאחדות לכדורגל בישראל ישראל כהן, באתר Transfermarkt ישראל כהן, באתר FootballDatabase.eu פרופיל, באתר ויקיפועל אריה ליבנת, ישראל כהן היה סיפור סינדרלה, אך איבד את אמון הציבור תוך כמה דקות, באתר הארץ, 18 בפברואר 2023 ניצן חורש, ישראל כהן כאן, באותה ליגה עם הפועל חיפה, באתר הארץ, 19 בספטמבר 2002 דורון ברגרפרוינד, שנה וארבעה ימים אחרי, ישראל כהן שוב הפסיד בקרית אליעזר, באתר הארץ, 22 בפברואר 2002 משה גוזגל, ישראל כהן חבט במספר אוהדי הפועל חיפה, באתר ynet, 10 באפריל 2004 מערכת האתר, ‏הפרקליטות סגרה את התיק נגד ישראל כהן מחוסר ראיות, באתר גלובס, 13 בינואר 2004 מוטי חביב, "הייתי רוצה שיזכרו את הדאבל שלי בהפועל ת"א", באתר mynet (כפי שנשמר בארכיון האינטרנט), 26 בנובמבר 2009 מיכאל וייסרמן, ‏‏עדיין מתמודד עם ההאשמות: לאן נעלם ישראל כהן?, באתר ספורט1, 27 במרץ 2021 הקאמבק המרגש: ישראל כהן מוביל את מ.ס. רמלה לליגה ב', מערכת דאבל פס, 31 בדצמבר 2020
אולה נורדמן

אולה נורדמן (בנורווגית חדשה: Ola Nordmann) הוא ההאנשה הלאומית של הנורווגים, ניתן להשתמש בדמות גם כמקבילה לאנשים פרטיים או באופן קולקטיבי. המקבילה הנשית לאולה נורדמן היא קארי נורדמן, ובאופן קולקטיבי הם מכונים אולה וקארי נורדמן - "Ola og Kari Nordmann" התקשורת מרבה להשתמש ב"אולה נורדמן" לתיאור מגמות באוכלוסייה. לדוגמה: כותרת בעיתון שמציינת: "נורווגים צורכים פחות חלב" יכולה באותה מידה לציין: "אולה נורדמן צורך פחות חלב". קריקטורות של אולה נורדמן כאישיות לאומית של נורווגיה מתארות אותו בדרך כלל כגבר בלונדיני לבוש בלבוש עממי מסורתי דמוי בונאד וחובש כיפת צמר בצבע אדום - כיסוי ראש מסורתי של גמד נורווגי או גנום. כיסוי ראש זה נחבש גם על ידי החקלאי הנורווגי המסורתי, בעיקר בתקופה הפיאודלית הישנה. בתקופה הלאומית הרומנטית, האיכר הגיע לעיתים קרובות לייצג את העם הנורווגי בכללותו, ומכאן הייצוג. אולה הוא שם פרטי גברי נפוץ בנורווגיה (נגזר מאולב / אולף), ונורדמן הוא "איש הצפון" - סקנדינביה ונורווגיה בפרט, כלומר, "אולה איש נורווגיה". המקבילה או הגרסה הנשית מאופיינת כקארי נורדמן, "קארי ואולה נורדמן" משמשים לעיתים קרובות יחד לתיאור המשפחה או משק הבית הנורווגי הארכיטיפי. Forsiden - Aftenposten, www.aftenposten.no ערך זה הוא קצרמר בנושא נורווגיה ובנושא מדינות. אתם מוזמנים לתרום לוויקיפדיה ולהרחיב אותו.
פרס המוזיקה האמריקאית לשיר הראפ/היפ-הופ האהוב ביותר

פרס המוזיקה האמריקאית לשיר הראפ/היפ הופ האהוב ביותר הוא פרס המוענק מאז שנת 2016. שלושה שירים מועמדים לפרס לשנה. קארדי בי הפכה לאמן הראשון שזכה בפרס פעמיים. 3 זכיות: קארדי בי 2 זכיות: דרייק 3 מועמדויות: דרייק, קארדי בי, פוסט מאלון 2 מועמדויות: ליל נאז X, רודי ריץ', ג'ק הארלו McIntyre, Hugh (20 בנובמבר 2016). "American Music Awards 2016: Full List of Winners". Forbes. נבדק ב-21 בנובמבר 2017. {{cite web}}: (עזרה) "Here Are All the Winners From the 2017 AMAs". Billboard. 19 בנובמבר 2017. נבדק ב-21 בנובמבר 2017. {{cite web}}: (עזרה) Nordyke, Kimberly (9 באוקטובר 2018). "American Music Awards: Taylor Swift Wins Artist of the Year, Sets New Record". The Hollywood Reporter. נבדק ב-9 באוקטובר 2018. {{cite news}}: (עזרה) Aniftos, Rania (24 באוקטובר 2019). "Post Malone, Ariana Grande & Billie Eilish Lead 2019 American Music Awards Nominations: See Full List". Billboard. אורכב מ-המקור ב-24 באוקטובר 2019. נבדק ב-24 באוקטובר 2019. {{cite web}}: (עזרה) "American Music Awards 2020: Full list of nominations". Good Morning America. 26 באוקטובר 2020. נבדק ב-26 באוקטובר 2020. {{cite web}}: (עזרה) Good Morning America, American Music Awards 2021: Complete list of nominations, Good Morning America (באנגלית)
אלי מודיאנו

אלי מודיאנו (באיטלקית: Elie Modiano; 1881, סלוניקי, יוון – 1968, שם) היה אדריכל יהודי, בן למשפחת מודיאנו היהודית-איטלקית. מודיאנו נולד ב-1881 בסלוניקי, ליעקב ומתילדה לבית חכים, השני בין שישה אחים למשפחת מודיאנו, אחת המשפחות העשירות והידועות של הקהילה היהודית בסלוניקי, יוון. מודיאנו למד באקול סנטרל פריז (אנ') ולאחר שחזר לסלוניקי, היה אחד האדריכלים המשפיעים ביותר בעיר שהטביע את חותמו לאחר שביצע תכנון של מספר מבנים בעלי שם, ברחבי העיר סלוניקי. נישא לביאטריס פרנסס. אחוזת מודיאנו או "וילה מודיאנו", נבנתה ב-1906 בסלוניקי, יוון. המבנה שימש לאחר זמן כמוזיאון לפולקלור ואתנולוגיה של מקדוניה. מבנה המכס הישן, נבנה ב־1912, בעיצובו של אלכסנדר ואלאורי, סלוניקי. שטח הבניין הכולל הוא 5,000 מ"ר והוא מדגם מייצג של אדריכלות אקלקטית, עם אלמנטים בסגנון הנאו-רנסאנס. בניין המכס הישן היה חידוש לתקופתו, מכיוון שנעשה שימוש בפעם הראשונה בבטון מזוין בסלוניקי. כיום המבנה משמש תחנת נוסעים, במקום נעשו סצינות של סרטו של תיאודורוס אנג'ופולוס "נצח ויום". שוק מודיאנו (או סטואה מודיאנו), שנת בנייה 1922–1925, סלוניקי. בנק יוני ולאיקי, שנת בנייה 1924. מלון "לוקסמבורג", שנת בנייה: 1924. סיגרו & תלומאיון, שנת בנייה 1924. הבניין עם אלמנטים של אדריכלות אקלקטית מאופיין בנוכחות של קשתות בפינת המבנה, שבולטות בשתי הקומות האחרונות ונשענות על אפריזות דקורטיביות. אחוזת האטלס, שנת בנייה 1925, שדרות הרקליון, סלוניקי. בניין ג'וזף נחמה (תכנון ראשוני של האדריכל מקסימיליאן רובנס בסוף 1924), שנת בנייה 1925, ארמו 6, פרנגומהאלאס, סלוניקי. בניין שדרות הרקליון וקטוני, שנת בנייה 1925, Vas. הרקליון 8 וקטוני 30, אנו לדדיקה, סלוניקי גלריה שאול מודיאנו, שנת בנייה 1929,שדרות הרקליון ואל. וניזלו, סלוניקי. גלריית שאול, שעוצבה ככל הנראה על ידי ויטאליאנו פוזלי, הושלמה בשנת 1881, נקראה על שם הבנקאי שאול מודיאנו, כדי ליצור מרכז קניות מודרני במרכז סלוניקי. האכסדרה נהרסה בשריפה של 1917 ורק החזית על שדרות הרקליון שרדה, בעוד שאר הבניין שוחזר לאחר זמן. בית ספר איטלקי אלסנדרו מנזוני, שנת בנייה 1933, כיכר הדמוקרטיה, סלוניקי. מדיה וקבצים בנושא אלי מודיאנו בוויקישיתוף Thessaloniki Houses (ביוונית). Hamehune Modillano : the genealogical story of the Modiano family from 1570 to our days הגביר יעקב מודיאנו ביסוד בית ספר "עזרה", ⁨⁨החרות⁩⁩, 16 ינואר 1911. אחד האחים, דניאל, נרצח על-ידי קציני גסטפו במלון מיינה ליד אגם מג'ורה בצפון איטליה ב-1943 B1c: Descendants of Rabbi Saul Isaac Modiano "Ιστορία της εβραϊκής οικοδομικής και αρχιτεκτονικής δραστηριότητας στη Θεσσαλονίκη". www.salonikajewisharchitecture.com. נבדק ב-2020-09-29.
השאפתנים (סרט)

השאפתנים (באנגלית: The Carpetbaggers) הוא סרט דרמה אמריקאי משנת 1964, בבימויו של אדוארד דמיטריק, עם ג'ורג' פפארד, קרול בייקר, אלן לאד ומרתה הייר בתפקידים הראשיים. התסריט מבוסס על רב המכר "השאפתנים" של הרולד רובינס (1961). המונח "Carpetbagger" מקורו בתקופה לאחר מלחמת האזרחים האמריקאית. מדינות הקונפדרציה היו הרוסות ורבים מהצפון הגיעו לשם מצוידים בתיקים זולים משטיחים (Carpet bag) ובהם רכושם הדל, כדי לנצל את המצב, לקנות רכוש במחיר אפסי ולהרוויח. המונח התפשט אחר כך לכל שאפתן שמנסה לנצל הזדמנות של עסק כושל כדי להרוויח מזה. ג'ורג' פפארד מגלם דמות המבוססת על הווארד יוז שידע לנצל הזדמנויות כדי להרוויח. הדמות שמגלמת קרול בייקר מבוססת על השחקנית ג'ין הארלו שהיו לה יחסים הדוקים עם יוז. היא גילמה את הארלו בסרט "הארלו" (1965). זה היה סרטו האחרון של אלן לאד, הוא יצא לאקרנים זמן קצר לאחר מותו. ב-1966 הופק פריקוול לסרט בשם נבדה סמית' כשסטיב מקווין מגלם את תפקידו של אלן לאד. ג'ונאס קורד הצעיר (ג'ורג' פפארד) יורש בשנת 1925 את מפעל הכימיה של אביו (ליף אריקסון) לאחר שמת מהתקף לב במהלך ריב איתו. תוך זמן קצר הוא משתלט על כל מניות החברה ובעיקר על נבדה סמית' (אלן לאד) שהולך אחר כך לתעשיית הסרטים והופך לשחקן מצליח. ג'ונאס "מטפל" גם באם החורגת שלו, רינה (קרול בייקר), אישה צעירה, יפהפייה ותאוותנית. היא הייתה מקודם בת זוגו אבל אביו התאהב והתחתן איתה. ג'ונאס קונה את מניותיה והיא נוסעת לפריז ומופיעה במועדונים של החברה הגבוהה עד שמתרוששת וחוזרת לארצות הברית. בינתיים מרחיב ג'ונאס את עסקיו בעזרת המנכ"ל שלו מק מקליסטר (לו איירס) ומהנדס המטוסים באז מקלסון (ראלף טאגר) הוא מתחיל לייצר מטוסים נוסעים שמסוגלים להטיס נוסעים רבים מחוף לחוף. כל הזמן הוא בטיסות, בתי מלון, אלכוהול ונשים. באחת הפעמים הוא מכיר את מוניקה וינת'רופ (אליזבת אשלי) בתו של עמוס וינת'רופ (טום טולי) מנהל בכיר אותו פיטר. מוניקה נכנסת להריון ויולדת בת אבל ג'ונאס לא מתרגש מזה וממשיך בחייו הפרועים עד שהם מתגרשים. ג'ונאס נכנס לעסקי סרטים ב"אולפני נורמן" בראשותו של ברנרד נורמן (מרטין בלסם). הוא מבין שהעתיד הוא בסרטים מדברים, מפטר את השחקנית הראשית ומביא במקומה את רינה שאין לה מושג במשחק אבל היא חושנית והסרטים שלה מצליחים. הוא גם מעביר לצידו את עוזרו של נורמן דן פירס (בוב קמינגס), כאיש יחסי הציבור שלו. נבדה סמית' מתאהב ברינה והם מתחתנים אבל רינה מכורה לאלכוהול ונהרגת בתאונת דרכים. הצלחת האולפן תלויה רק בה ונורמן משכנע את פירס תמורת רווח גדול, ללכת לג'ונאס ולמכור לו את האולפן לפני שיוודע לו על מותה של רינה. המזימה מצליחה וג'ונאס נופל בפח אבל לא מתייאש ומוצא שחקנית חדשה, ג'ני דנטון, (מרתה הייר) שדומה לרינה ביופי ובחושניות ומצליחה כמוה. הוא נותן לה טבעת אירוסין ומגלה לה שהוא יודע על עברה בסרטים פורנוגרפים ורוצה בה רק לשימושו המיני. היא בורחת וזורקת את הטבעת. נבדה סמית' מתעמת איתו והעימות עובר לקרב אגרופים אלים. נבדה מגלה לג'ונאס שהוא יודע את סודו - על אחיו שהיה מפגר ומת בגיל 9 ושזה גרם ליחסים הקשים בינו ולאביו וכי מה שדוחף אותו זה החשש שיהיה חולה כאחיו. ג'ונאס מכיר בחולשותיו, מוכר את נכסיו, מגיעה למוניקה ומפציר כי תחזור אליו והם יתחילו חיים חדשים עם בתם כמשפחה. היא לבסוף נענית לו והם מתחבקים. מדיה וקבצים בנושא השאפתנים בוויקישיתוף "השאפתנים", במסד הנתונים הקולנועיים IMDb (באנגלית) "השאפתנים", באתר AllMovie (באנגלית) "השאפתנים", באתר Rotten Tomatoes (באנגלית) "השאפתנים", במסד הנתונים הקולנועיים KinoPoisk (ברוסית) קדימון לשאפתנים, באתר יוטיוב השאפתנים, באתר TCM
ריו ברנקו (עיר)

ריו ברנקו (בפורטוגזית: Rio Branco) היא בירת מדינת אקרי שבברזיל. העיר, הממוקמת על גדת נהר אקרי, נוסדה בשנת 1882. בעיר מתגוררים, נכון ל-2017, 383,443 תושבים. בסמוך לעיר נמצא נמל התעופה הבינלאומי ריו ברנקו, ועוברים בו כחצי מיליון נוסעים בשנה. פארק הסביבה של צ'יקו מנדס. פארק דה Maternidade (פארק היולדות). אנדרטת הזיכרון האוטונומית (אוטונומיסטים), המציינת את ההיסטוריה של רכישת אקרי על ידי ברזיל. ריו ברנקו פאלאס, אשר מציג את התערוכה הקבועה על ההיסטוריה של העם באקרי, בניית הארמון ואת התרבות של העם. Biblioteca da Floresta (ספריית יער) המיוחדת. הביקור בה כולל הרצאה על עדות אתניות באזור האמזונס, קולות יער ואפילו העתק מדויק של בית מלאכה לעיבוד גומי. מדיה וקבצים בנושא ריו ברנקו בוויקישיתוף אתר האינטרנט הרשמי של ריו ברנקו ריו ברנקו, באתר אנציקלופדיה בריטניקה (באנגלית) City of Rio Branco - Green City, Capital of Western Amazon, Nature Capital, The Furthest West Capital of Brazil. Visit Brasil.com ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
אורסוס A

אורסוס A (בפולנית: Ursus A) היא סדרה של משאיות ואוטובוסים מתוצרת יצרנית כלי הרכב החקלאים Ursus SA (אנ') אשר יוצרו בין השנים 1931–1928 ב-פולין ברישיון יצרנית הרכב הצבאי האיטלקי S.P.A. Società Piemontese Automobili (אנ') בשנת 1924 הזמינה ממשלת פולין סדרה גדולה של משאיות 1.5-3.0 טון. "אורסוס" אמור היה לספק 1050 משאיות בשלוש פעימות. משאיות הפעימה הראשונה היו אמורות להיות מיובאיים מצרפת ואיטליה, משאיות הפעימה השנייה שהורכבה מקומית מחלקים מיובאים, ואילו משאיות הפעימה האחרונה הייתה אמורה להיות מיוצרת במקום בפולין. החברה החלה לבנות מפעל חדש ב-"Czechowice-Dziedzice" (אנ') ליד ורשה כדי להתאים את קווי הייצור החדשים, אך הבנייה הייתה איטית. בסופו של דבר הצבא הפולני הסכים לרכוש 400 יחידות מצרפת ואיפשר לחברת "Ursus SA" להתמקד בייצור. ב־11 ביולי 1928 יצאו מהמפעל 52 משאיות "אורסוס A" הראשונות. "אורסוס A" היה בעצם שינוי של המשאית האיטלקית, המותאמת למזג האוויר הפולני הקשה ולכבישים גרועים. בתחילה היו השינויים קלים, ההבדל הבסיסי היה מטען גדול יותר (2.5 טון במקום 2 טון) ומצנן פשוט. עם הזמן נוספו שינויים נוספים (בעיקר שלושה סוגים של משאיות) שהביאו לייצור מגוון של גרסאות. הגרסה המוקדמת ביותר הייתה משאית פתוחה, עם פנל בד מתקפל, שהוחלפה במהירות במשאית עם גג קבוע וחלונות צד פתוחים. הגרסה הסופית כללה משאית סגורה. עד שנת 1931, כאשר הייצור הועבר לטובת היצרנית "Państwowe Zakłady Inżynierii" (אנ') שייצרה את דגם "פולסקי פיאט 621" (אנ') נמסרו 884 כלי רכב, כולל 509 לשוק האזרחי. שלדה: משאית: פלדה ועץ מנוע: 4 צילינדרים, 4 פעימות, שסתום צדדי, מקורר נוזלים, בפוזיציה קדמית מצמד: רב-פלטה יבשה תיבת הילוכים: 4 מהירויות קדימה + 1 אחורה מתלים: קדמי ואחורי עם סרנים קשיחים עם קפיצי עלים חצי אליפטיים בלמים: דוושה על הגלגלים האחוריים, ידנית על גל הארכובה משקל שפה: 1540 ק"ג הנעה 4x2 הנעה 4x6 "Ursus A" - דגם בסיסי "Ursus A30" - דגם משופר (מודרני) "Ursus AW" - מסגרת מאורכת המותאמת לעד 3 טון מטען, המשמשת בעיקר לבניית אוטובוסים "Ursus AT 3" - גרסת שטח עם שלושה סרנים, דגם ה- "Ursus AT 3" שלושת הצירים נבנה על בסיס השלדה הסטנדרטית, עם משיכה על שני הצירים האחוריים, "Ursus 303" - הגרסה המודרנית של "Ursus AT 3" "אורסוס A" - משאית "אורסוס A" - משאית "אורסוס A" - משאית, תמרוני הגדוד הראשון של רובים רכובים (צולם באוגוסט 1933) "אורסוס A" - משאיות (קבוצת בתי ספר לאופנועים) "אורסוס A" - משאית מדיה וקבצים בנושא אורסוס A בוויקישיתוף אורסוס A - תמונות topworldauto.com/cars/ursus/ursus-a אורסוס polskie-auta.pl/stara/ursus כוחו של אורסוס - חלק 1 (פולנית) konstrukcjeinzynierskie.pl/redakcja